ཐུགས་རྗེ་ཆེན་པོ་འཁོར་འདས་ཟིལ་གནོན་ལས༔ གཏོར་མ་བསྡུས་པ་བྱང་ཆུབ་ཆུ་རྒྱུན་བཞུགས་སོ༔» འཁོར་འདས་ཟིལ་གནོན་ལྷ་ལ་འདུད༔ ས་མ་ཡ༔ «བདག་འདྲ་ཡེ་ཤེས་མཚོ་རྒྱལ་གྱིས༔ གཏོར་མགྲོན་བྱང་ཆུབ་ཆུ་རྒྱུན་བསྟན༔ དང་པོ་ཆུང་ངུའི་སྦྱིན་པ་ཡིས༔ དགེ་ཚོགས་དཔག་ཡས་འབྱུང་བའི་ཐབས༔ སེམས་བསྐྱེད་མཆོད་སྦྱིན་འདི་ཉིད་ཟབ༔ ས་མ་ཡ༔ གཏོར་མ་བྱ་བའི་རིམ་པ་ནི༔ རིན་ཆེན་སྣོད་མཆོག་གང་རུང་དུ༔ རབ་ནི་སྨན་བཟང་སྦྲང་བུ་རམ༔ དཀར་གསུམ་དག་གི་རིལ་བུ་སྒྲིལ༔ འབྲིང་ནི་ནས་འབྲས་གྲོ་ཁྲེ་ཏིལ༔ ཕྱེ་མ་ཞིབ་འཐག་རིལ་བུ་སྒྲིལ༔ ཐ་མ་ནས་སམ་གང་རུང་འབྲུ༔ སྣོད་གཙང་དག་ཏུ་ལེགས་པར་བཤམ༔ ཏིང་འཛིན་རྣམ་གསུམ་མི་དམིགས་ངང་༔ ཁྲུས་དང་གཙང་སྦྲ་དང་བཅས་ཏེ༔ ལྷ་བསྐྱེད་དམིགས་པ་གསལ་བར་བྱ༔ དེ་ཡང་ཐེག་པ་ཆེ་ཆུང་སྟེ༔ རབ་ནི་སྟོང་ཉིད་མཆོད་ཡུལ་བྲལ༔ འབྲིང་ཡང་ཟུང་འཇུག་རྟེན་འབྲེལ་གཅེས༔ ཐ་མ་དམིགས་པ་སེམས་བསྐྱེད་གཙོ༔ ས་མ་ཡ༔ དང་པོ་སྔོན་འགྲོ་ལ་གཉིས་དང་པོ་སྐྱབས་འགྲོ་ནི༔» ན་མོཿ བླ་མ་བདེ་གཤེགས་རྩ་བ་གསུམ༔ དཀོན་མཆོག་རྣམ་གསུམ་སྐྱབས་ཡུལ་ལྷ་ཡི་ཚོགས༔ རྩེ་གཅིག་འདུ་འབྲལ་མེད་པའི་མོས་གུས་ཀྱིས༔ བླ་མེད་བྱང་ཆུབ་ཐོབ་ཕྱིར་སྐྱབས་སུ་གསོལ༔ «གཉིས་པ་སེམས་བསྐྱེད་ནི༔» ཧོཿ སྣང་སྲིད་ཡེ་ནས་ཟང་ཐལ་གཞལ་ཡས་ཁང་༔ སྣོད་བཅུད་རང་གསལ་རིག་པའི་དཀྱིལ་འཁོར་ལྷ༔ འཛིན་མེད་མ་བཅོས་ལྷུན་གྲུབ་དེ་བཞིན་ངང་༔ བརྡ་དོན་རྟོགས་ཕྱིར་གནས་ལུགས་སེམས་བསྐྱེད་དོ༔ «གསུམ་པ་རང་ཉིད་ལྷ་བསྐྱེད་ནི༔» ཧཱུྃ༔ སྟོང་པའི་ངང་ལས་སྐད་ཅིག་པད་ཟླའི་སྟེང་༔ རང་ཉིད་ཐུགས་རྗེ་ཆེན་པོ་སྐུ་མདོག་དཀར༔ ཞི་འཛུམ་མདངས་ལྡན་ལོངས་སྐུའི་རྒྱན་གྱིས་སྤྲས༔ ཕྱག་གཡས་མཆོག་སྦྱིན་བདུད་རྩི་ན་ར་ར༔ གཡོན་པས་སྐྱབས་སྦྱིན་རིགས་དྲུག་སྡུག་བསྔལ་སེལ༔ ཞབས་གཉིས་ཕྱེད་སྐྱིལ་འགྲོ་བའི་མགོན་གྱུར་གསལ༔ ཨོཾ་ལོ་ཀི་ཤྭ་ར་ཡ་ཨ་ཝ་ལོ་ཀི་ཏེ་ཧྲི་ད་ཡ་སྭཱ་ཧཱ༔ ཨོཾ་ཨཱཿཧཱུྃ༔ ཨོཾ་མ་ཎི་པདྨེ་ཧཱུྃ༔ «ཅི་ནུས་བཟླས། བཞི་པ་ཁྲུས་གསོལ་བ་ནི༔» ཧཱུྃ༔ གནས་ལྔའི་འོད་ཟེར་ཕྱོགས་བཅུར་རབ་འཕྲོས་པས༔ སངས་རྒྱས་བྱང་སེམས་རིགས་ལྔ་སྤྱན་དྲངས་ནས༔ དབང་བསྐུར་སྐུ་གང་ཁྲུས་བསྩལ་སྡིག་སྒྲིབ་དག༔ ཆུ་ཡི་ལྷག་མ་འོད་དཔག་དབུ་རྒྱན་གྱུར༔ ཨོཾ་ན་མཿསརྦ་ཏ་ཐཱ་ག་ཏ་ཨ་བྷི་ཥེ་ཀ་ཏེ་ས་མ་ཡ་ཤྲཱི་ཡེ་ཨཱཿཧཱུྃ༔ «དེ་ནས་བརྟེན་ཁྲུས་གསོལ་བ་ནི༔» ཧཱུྃ༔ དུས་གསུམ་བདེ་གཤེགས་རྩ་གསུམ་དཀྱིལ་འཁོར་ལ༔ སྐུ་གསུང་ཐུགས་ཡོན་ཉོན་མོངས་མི་མངའ་ཡང་༔ རིགས་དྲུག་སེམས་ཅན་སྡུག་བསྔལ་སྦྱང་སླད་དུ༔ ཡེ་ཤེས་ལྔ་ཡི་ཁྲུས་ཆབ་འདི་འབུལ་བས༔ ཤེས་བྱའི་ལས་སྒྲིབ་ཉོན་མོངས་དག་གྱུར་ནས༔ འགྲོ་ཀུན་བླ་མེད་བྱང་ཆུབ་ཐོབ་གྱུར་ཅིག༔ ཨོཾ་ཧཱུྃ་ཏྲཱྃ་ཧྲཱི་ཨཱཿཨོཾ་མ་ཎི་པདྨེ་ཧཱུྃ༔ ཨོཾ་ཛྙཱ་ན་པཉྩ་ཨ་བྷི་ཥེ་ཀ་ཏེ་ཀཱ་ཡ་ཝཱཀྐ་ཙིཏྟ་བི་ཤྭ་དྷ་ན་ཡེ་སྭཱ་ཧཱ༔ «ཞེས་ཁྲུས་བྱ་ཞིང་། » ཨོྃ་ཧཱུྃ་ཏྲཱྃ་ཧྲཱི་ཨཱཿཀཱ་ཡ་བི་ཤྭ་དྷ་ན་ཡེ་སྭཱ་ཧཱ༔ «སྐུ་ཕྱི། » ཨོཾ་བཛྲ་ཝསཏྲ་ཡེ་སྭཱ་ཧཱ། «ན་བཟའ་འབུལ། ལྔ་པ་ཁྲུས་ཆུ་སྣོད་དུ་གཏམས་ཏེ་ཡི་དྭགས་ལ་སྦྱིན་པ་ནི༔» ཨོཾ་ཨཱཿཧཱུྃ༔ «ལན་གསུམ༔» ཨོཾ་ན་མཿསརྦ་ཏ་ཐ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ «ཆུ་རྒྱུན་སྦྲེང་བཞིན། ལན་ཉི་ཤུའམ་བདུན་གྱིས་བསྔོ་ལ༔» ཧཱུྃ༔ བདག་ཉིད་འཕགས་མཆོག་ཁ་སར་པ་ཎི་ཡི༔ ཕྱག་ནས་བབས་པའི་བདུད་རྩི་མཆོད་སྦྱིན་གྱིས༔ སྟོང་གསུམ་སྲིད་པའི་ཡི་དྭགས་ཚིམས་བྱས་ནས༔ ནམ་མཁའ་མཛོད་ཀྱི་ལོངས་སྤྱོད་ལྡན་པར་ཤོག༔ ཨོཾ་ཨཱཿཧཱུྃ༔ «ལན་གསུམ་མམ་གྲངས་མེད་དང་༔» ཨོཾ་ཛྭ་ལ་ཨི་དཾ་སརྦ་པྲེ་ཏ་བྷྱ་སྭཱ་ཧཱ༔ «ལན་བདུན། »སྦྱིན་པ་འདི་ཡིས་བསོད་ནམས་གང་། །དེ་དག་ཡི་དྭགས་ཕྱི་བཞིན་སོང་། །ཡི་དྭགས་འཇིག་རྟེན་རབ་འཇིགས་ལས། །དེ་དག་མྱུར་དུ་གྲོལ་བར་ཤོག «དམིགས་པས་རྒྱས་གདབ་བོ། དེ་ནས་སྣོད་བཤལ་ཏེ་དོར་ནས་གཙང་མ་བྱ༔ ས་མ་ཡ༔ དང་པོ་རིན་པོ་ཆེའི་སྣོད་དུ་གཏོར་མཆོད་བཤམས་ལ༔ ཆུ་རྒྱུན་སྦྲེང་། » ཨོཾ་ཨཱཿཧཱུྃ༔ ཨོཾ་ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ «ལན་ཉེར་གཅིག་གིས་བསྔོ༔» ཧཱུྃ༔ བློ་འདས་ཆོས་དབྱིངས་ཡངས་པའི་སྣོད་མཆོག་ཏུ༔ ཟད་མེད་བཅུད་མཆོག་ཏིང་འཛིན་རྫས་ཀྱིས་བཀང་༔ བྱིན་གྱིས་བརླབས་པའི་བདུད་རྩི་རྒྱ་མཚོ་འདི༔ བསྟན་གཉིས་གཙོ་བོ་ཤཱཀ་ཐུབ་པདྨ་འབྱུང་༔ སངས་རྒྱས་ཆོས་དང་དགེ་འདུན་འདུས་པའི་སྡེ༔ རིག་འཛིན་དྲང་སྲོང་གྲུབ་ཐོབ་བརྒྱུད་པར་བཅས༔ རྩ་བའི་བླ་མ་ཡི་དམ་མཁའ་འགྲོ་དང་༔ དམ་ཅན་ཆོས་སྐྱོང་ནོར་ལྷ་གཏེར་གྱི་བདག༔ རྒྱུད་སྡེ་བཞི་ཡི་དཀྱིལ་འཁོར་ལྷ་ཚོགས་ལ༔ འབུལ་ལོ་མཆོག་ཐུན་དངོས་གྲུབ་སྩལ་དུ་གསོལ༔ ཨོཾ་ཨཱཿཧཱུྃ༔ «ལྷ་གྲངས་སམ་ཉེར་གཅིག་བརྗོད༔ སྐབས་འདིར་ཁ་བསྔོས་བརྒྱབ་ཀྱང་རུང་༔ གཉིས་པ་མས་མགྲོན་ལ་འབུལ་ཞིང་བསྔོ་བ་ནི༔ གཏོར་སྣོད་དུ་རྫས་གསར་པ་བཤམས་ལ༔» ཨོཾ་ཨཱཿཧཱུྃ༔ ཨོཾ་ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ «ལན་ཉེར་གཅིག་གིས་བསྔོ༔» ཧཱུྃ༔ སྣང་སྲིད་སྣོད་མཆོག་ཡངས་པའི་སྣོད་ནང་དུ༔ བཅུད་ཀྱི་འབྱུང་ལྔ་བདུད་རྩིའི་རྫས་སུ་བསྒྱུར༔ བྱིན་གྱིས་བརླབས་པའི་ལོངས་སྤྱོད་རྒྱ་མཚོ་འདི༔ དཔལ་མགོན་བདུན་ཅུ་ལྷ་སྲིན་དྲེགས་སྡེ་བརྒྱད༔ གཟའ་ཀླུ་རྒྱུ་སྐར་བརྟན་མ་ས་བདག་སྨན༔ ལོ་ཟླ་ཞག་དུས་ཆུ་ཚོད་ཚེས་ཀྱི་བདག༔ མགུལ་ལྷ་བཅུ་གསུམ་གཞི་བདག་ཟོ་དོར་དང་༔ བགེགས་རིགས་ལན་ཆགས་རིགས་དྲུག་སྙིང་རྗེའི་མགྲོན༔ བར་དོར་འཁྱམས་པའི་སེམས་ཅན་མ་ལུས་པ༔ བསྔོའོ་ལན་ཆགས་ཤ་འཁོན་འཁོར་གྱུར་ཅིག༔ ཨོཾ་ཨཱཿཧཱུྃ༔ ཨོཾ་ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ «ཞེས་ཉེར་གཅིག་གིས་བསྔོ༔ དེ་ནས་གཏོར་གཞོང་བཤལ་ཏེ་གཏོར་མ་ནང་དུ་བླུགས་ལ༔» ཨོཾ་ཨཱཿཧཱུྃ༔ ཨོཾ་ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ «ལན་བདུན་གྱིས་བསྔོ༔» ཧཱུྃ༔ རིན་ཆེན་ཡངས་པ་སྟོང་གསུམ་སྣོད་ཀྱི་ནང་༔ ཟག་མེད་གཏོར་མཆོད་ལྷག་མ་བཅུད་ཀྱིས་བཀང་༔ བྱིན་གྱིས་བརླབས་པའི་མཆོད་སྦྱིན་རྒྱ་མཚོ་འདི༔ གློ་བུར་ལྷགས་ཤིང་མིང་ནས་མ་སྨོས་དང་༔ ཁས་ཞན་དབང་ཆུང་མ་རིག་མ་ཐོས་སོགས༔ གཞན་ཡང་སྔོན་ལས་འཕྲལ་རྐྱེན་དབང་གྱུར་པ༔ རྐུ་འཕྲོག་བཅོམ་གསུམ་རྡུང་རྡེག་སྲོག་བཅད་གཏུབ༔ བུ་ལོན་ཤ་འཁོན་ལན་ཆགས་འཁོར་བ་དང་༔ ལྷག་མར་དབང་བའི་འབྱུང་པོ་མ་ལུས་ལ༔ བསྔོས་ཤིང་ཚིམས་ནས་རེ་བ་ཁེངས་གྱུར་ཏེ༔ རྣམ་མཁྱེན་བྱང་ཆུབ་འབྲས་བུ་ཐོབ་པར་ཤོག༔ ཨོཾ་ཨཱཿཧཱུྃ༔ ཨོཾ་ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ «ཉེར་གཅིག་གིས་བསྔོ་བར་བྱ༔ ཛམ་ལྷར་ཆུ་སྦྱིན་བྱ་ན་འདིར་སྦྱར། » མདུན་དུ་པད་ཟླར་ཛམ་ལས་ཛམ་ལྷ་སེར། །ཤིང་འབྲས་ནེའུ་ལེ་བསྣམས་ཤིང་བརྗིད་ལྡན་བཞུགས། །པད་ཉིར་ཧཱུྃ་ལས་ཛམ་ནག་སྦྲུལ་རྒྱན་ཅན། །ཞབས་གཉིས་བཞེངས་སྟབས་ཐོད་ཁྲག་ནེའུ་ལེ་བསྣམས། །གནས་གསུམ་འབྲུ་གསུམ་འོད་ཀྱིས་ཡེ་ཤེས་བསྟིམ། །དབང་ལྷས་དབང་བསྐུར་རིགས་བདག་དབུ་བརྒྱན་གྱུར། །རང་གི་ལག་མཐིལ་ཟླ་སྟེང་ཡིག་འབྲུ་ལྔ། །རིགས་ལྔ་ཞུ་བའི་བདུད་རྩིའི་ཆུ་རྒྱུན་གྱིས། །རྨ་དང་མེ་ཡི་ཟུག་རྔུ་ཞི་བར«་བསམ། ཨོཾ་ཛཾ་བྷ་ལ་ཛ་ལེནྡྲ་ཡེ་སྭཱ་ཧཱཿ ཨོཾ་ཨིཎྚ་ནི་མུ་ཁཾ་བྷྲ་མ་རི་སྭཱ་ཧཱ༔ ཛམ་ལྷ་མཉེས་ནས་ཕྱག་གི་ནེའུ་ལེ་ལས། །ནོར་བུ་བསྐྱུགས་ནས་གནས་ཁང་གང་བར་བསམ། ཨོཾ་ཛམླུཾ་སྭཱ་ཧཱ༔ ཨོཾ་སརྦ་ཡཀྴ་ཛཾ་བྷ་ལ་ས་པ་རི་ཝཱ་ར་ཨརྒྷཾ་པཱ་དྱཾ་སོགས་ཀྱིས་མཆོད། » གནོད་སྦྱིན་ནོར་གྱི་བདག་པོར་ཕྱག་འཚལ་བསྟོད། །སེམས་ཅན་དབུལ་བའི་སྡུག་བསྔལ་ཞི་བར་མཛོད། ཛཾ་སིདྡྷི་ཕ་ལ་ཨ་ལ་ལ་ཧོཿ«ས་དངོས་གྲུབ་བླང་། » ཛམ་ལྷ་ཡེ་ཤེས་པ་རྟེན་ལ་བཞུགས་ཤིང་དམ་ཚིག་པ་རང་ལ་ཐིམ་པར་«བསམ་མོ། མས་མགྲོན་རྣམས་ཀྱི་སྤྱི་བོར་ཟླ་བ་ལ་གནས་པའི་ཧཱུྃ་མཐར་བཟླས་བྱའི་གཟུངས་སྔགས་གཡས་སུ་འཁོར་བ་ལས་སྒྲ་དང་འོད་ཟེར་གྱིས་ཁམས་གསུམ་སྣང་བར་བྱས། དམིགས་ཡུལ་གཙོ་བོར་གྱུར་པའི་སེམས་ཅན་ཐམས་ཅད་སངས་རྒྱས་ཀྱི་ཞིང་དུ་བསྒྲལ་བར་གྱུར། ན་མོ་རཏྣ་ཏྲ་ཡཱ་ཡ། ཨོཾ་ཀཾ་ཀ་ནི་ཀཾ་ཀ་ནི་སོགས» ཨོཾ་བཛྲ་ས་ཏྭ་ས་མ་ཡ། «སོགས» ཨོཾ་མ་ཎི་པདྨེ་ཧཱུྃ། ཨོཾ་བི་པུ་ལ་གརྦྷེ། མ་ཎི་པྲ་བྷེ། ཏ་ཐཱ་ག་ཏ། དྷ་རི་ཤ་ནི། མ་ཎི་མ་ཎི། སུ་པྲ་བྷེ་བི་མ་ལེ་སཱ་ག་ར། གམྦྷི་རེ་ཧཱུྃ་ཧཱུྃ་ཛྭ་ལ་ཛྭ་ལ། བུདྡྷ་བི་ལོ་ཀི་ཏེ། གུ་ཧྱ་ཨ་དྷིཥྛི་ཏེ་གརྦྷེ་སྭཱ་ཧཱ། པདྨོ་དྷཱ་ར་ཨ་མོ་གྷ་ཛ་ཡ་ཏེ་ཙུ་རུ་ཙུ་རུ་སྭཱ་ཧཱ། ན་མཿསརྦ་ཏ་ཐཱ་ག་ཏ་ཧྲི་ད་ཨ་ནུ་ག་ཏེ། ཨོཾ་ཀུ་རུཾ་གི་ནི་སྭཱ་ཧཱ། ཨོཾ་ན་མོ་བྷ་ག་ཝ་ཏེ་སརྦ་དུརྒ་ཏེ་པ་རི་ཤོ་དྷ་ནི་རཱ་ཛ་ཡ། ཏ་ཐཱ་ག་ཏ་ཡ། ཨརྷ་ཏེ་སམྱཀྶཾ་བུདྡྷ་ཡ། ཏདྱ་ཐཱ། ཨོཾ་ཤོ་དྷ་ནི་ཤོ་དྷ་ནི་སརྦ་པཱ་པཾ་ཤོ་དྷ་ནི་ཤུདྡྷེ་བི་ཤུདྡྷེ་སརྦ་ཀརྨ་ཨཱ་ཝ་ར་ཎ་བི་ཤོ་དྷ་ནེ་སྭཱ་ཧཱ། ཏདྱ་ཐཱ། ཨོཾ་མུ་ནེ་མུ་ནེ་མ་ཧཱ་མུ་ནེ་སྭཱ་ཧཱ། ཏདྱ་ཐཱ། ཨ་མི་ཏེ། ཨ་མི་ཏོ་བྷ་བེ། ཨ་མི་ཏེ་སཾ་བྷ་བེ། ཨ་མི་ཏེ་བི་ཀྲཱནྟེ་གཱ་མི་ནི། ག་ག་ནི་ཀིརྟི་ཀ་རི། སརྦ་ཀླེ་ཤ་ཀྵ་ཡཾ་ཀུ་རུ་སྭཱ་ཧཱ། ཨོཾ་པདྨ་དྷཱ་རི་ཧཱུྃ། ཏདྱ་ཐཱ། ཨོཾ་བྷཻ་ཥ་ཛྱཻ་བྷཻ་ཥ་ཛྱཻ་མ་ཧཱ་བྷཻ་ཥ་ཛྱཻ་རཱ་ཛ་ས་མུངྒ་ཏེ་སྭཱ་ཧཱ། ཨོཾ་ཨཱཿཧྲཱི་ཧཱུྃ། ཨོཾ་ཧྲཱི་ཏྲཻ་ལོཀྱ་བི་ཛ་ཡ་ཨ་མོ་གྷ་པཱ་ཤ་ཨ་པྲ་ཏི་ཧ་ཏ་ཧྲཱིཿཧ་ཧཱུྃ་ཕཊ྄ཿསྭཱ་ཧཱ། ཨོཾ་པདྨོ་ཨུཥྞི་ཥ་བི་མ་ལེ་ཧཱུྃ་ཕཊ྄ཿཨོཾ་ཨཱཿཧྲཱི་ཧཱུྃ། བཛྲ་ས་ར་པྲ་མརྡྷ་ན་སརྦ་ཀརྨ་ཨ་བཱ་ར་ཎ་བི་ཤུདྡྷེ་སྭཱ་ཧཱ། ཨོཾ་བཛྲ་པཱ་ཎི་ཧཱུྃ། ཨོཾ་བྷུརྐུཾ་མ་ཧཱ་པྲ་ཎ་ཡ། བྷུར་ཙི་བྷུར་ཀུ་བི་མ་ལེ་ཨུ་ཙུཥྨ་ཀྲོ་དྷ་རཱ་ཛ་ཧཱུྃ་ཕཊ྄། ན་མཿཙནྜ་བཛྲ་ཀྲོ་དྷ་ཡ་ཧུ་ལུ་ཧུ་ལུ་ཏིཥྛ་ཏིཥྛ་བྷནྡྷ་བྷནྡྷ་ཧ་ན་ཧ་ན་ཨ་མྲྀ་ཏེ་ཧཱུྃ་ཕཊ྄། ཨོཾ་བཛྲ་ཨ་མྲྀ་ཏ་ཀུཎྚ་ལི་ཧ་ན་ཧ་ན་ཧཱུྃ་ཕཊ྄། ཨོཾ་ཨེ་ཧོ་ཤུདྡྷེ་ཤུདྡྷེ། ཡཾ་ཧོ རཾ་ཧོ བཾ་ཧོ ལཾ་ཧོ ཨེ་ཡཾ་རཾ་བཾ་ལཾ་ཤུདྡྷེ་ཤུདྡྷེ་སྭཱ་ཧཱ། ཨ་ཨ་ཨ་སྭཱ་ཧཱ། རང་གཞན་སེམས་ཅན་ཐམས་ཅད་ཀྱི་ནད་གདོན་སྡིག་སྒྲིབ་ཐམས་ཅད་སརྦ་ཤིནྟཾ་ཀུ་རུ་ཡེ་སྭཱ་ཧཱ། ན་མོ་རཏྣ་ཏྲ་ཡ་ཡ། ན་མོ་བུདྡྷཱ་ཡ། ན་མོ་དྷརྨཱ་ཡ། ན་མ་སངྒཱ་ཡ། ཨོཾ་ཡེ་དྷརྨཱ་ཧེ་ཏུ་པྲ་བྷ«་སོགས» སྡིག་པ་ཅི་ཡང་མི་བྱ་ཞིང«་སོགས། དེ་ནས་ཆོས་སྟོན་པ་ནི༔» ཧཱུྃ༔ ཆོས་རྣམས་རྒྱུ་མེད་སྟོང་པའི་དབྱིངས༔ རྐྱེན་གྱིས་མ་བསྒྱུར་དངོས་པོ་མེད༔ འདུས་མ་བྱས་ཀྱི་རང་བཞིན་ཅན༔ གསལ་སྟོང་ཡེ་ཤེས་སྙིང་པོའི་ངང་༔ བླ་མེད་ཐེག་ཆེན་སྡོམ་པར་གྱིས༔ བྱང་ཆུབ་སོ་ཐར་བསླབ་སྡོམ་གྱིས༔ སྡིག་པ་མི་དགེ་བཅུ་པོ་དང་༔ མཚམས་མེད་ལྔ་ཡི་ལས་རྣམས་སྤོངས༔ དགེ་བཅུ་སེམས་བསྐྱེད་ལྡན་པར་གྱིས༔ སྲིད་པར་གྲུབ་པའི་མགྲོན་རྣམས་ཀུན། ཕན་དགེ་བྱང་སེམས་ལྡན་གྱུར་ནས༔ ཀུན་ཀྱང་སངས་རྒྱས་མྱུར་ཐོབ་ཤོག༔ «ཅེས་བསྔོ་སྨོན་བྱ་ཞིང་༔ མགྲོན་རྣམས་རང་གནས་སུ་གཤེགས་པ་ནི༔» ཨོཾ༔ འཇིག་རྟེན་འདས་དང་མ་འདས་ཀྱི༔ ཨཱཿ མགྲོན་དུ་གྱུར་པ་མ་ལུས་ཀུན༔ ཧཱུྃ༔ དམིགས་མེད་རང་དབྱིངས་ཀློང་དུ་གཤེགས༔ ཨོཾ་བཛྲ་མུཿ «བཀྲ་ཤིས་ནི༔» ཧོཿ མཐའ་ཡས་ཐུགས་རྗེ་སེམས་ཅན་མགོན་གྱུར་པ༔ གངས་རིའི་མདོག་ཅན་མཆོག་སྦྱིན་སྐྱབས་སྦྱིན་ཅན༔ འགྲོ་མགོན་དཔལ་དུ་ལྷམ་མེར་ཤར་བའི་སྐུ༔ འཕགས་མཆོག་སྤྱན་རས་གཟིགས་ཀྱི་བཀྲ་ཤིས་ཤོག༔ «ཅེས་མེ་ཏོག་འཐོར་ཞིང་བསྔོ་སྨོན་གང་རུང་གིས་རྒྱས་གདབ་ཀྱང་ཆོག༔» ཧོཿ བདག་གཞན་དུས་གསུམ་ཀུན་བསགས་རྣམ་དཀར་དགེ༔ འཁོར་གསུམ་ཡོངས་དག་དབྱིངས་སུ་བསྔོས་པའི་མཐུས༔ ཁམས་གསུམ་འཁོར་བའི་སེམས་ཅན་མ་ལུས་པ༔ ཀུན་བཟང་གདོད་མའི་གཞི་ལ་སངས་རྒྱས་ཤོག༔ སྦྱིན་པ་རྒྱ་ཆེན་གྱུར་པ་འདི་ཡི་མཐུས། །འགྲོ་བའི་དོན་དུ་རང་བྱུང་སངས་རྒྱས་ཤིང་། །སྔོན་ཚེ་རྒྱལ་བ་རྣམས་ཀྱིས་མ་བསྒྲལ་པའི། །སྐྱེ་དགུའི་ཚོགས་རྣམས་སྦྱིན་པས་སྒྲོལ་གྱུར་